Moskva Suriya-Turkiya chegarasidagi keskinlikning avj olishidan xavotirlanmoqda. Bu haqda Rossiya tashqi ishlar vazirligida ma’lum qilindi. "Moskva Suriya-Turkiya chegarasida yuz berayotgan hodisalardan xavotirlanmoqda. Bu birinchidan, ixtilof hududida vaziyatning yanada yomonlashishi, jumladan tinch aholi orasida qurbonlar bo‘lishi hamda kurd va arablar o‘rtasida elatlararo ziddiyatlarni hisobga olgan holda xavotir uyg‘otmoqda. Suriya ixtilofi faqatgina puxta xalqaro huquq asosida, barcha etnik va diniy guruhlar ishtirokidagi Suriya ichra suhbat orqali hal qilinishi mumkin", deyilmoqda Rossiya tashqi ishlar vazirligi saytida joylashtirilgan xabarda. Turkiya armiyasi xalqaro koalitsiya samolyotlari ko‘magida Suriyaning Jarablus shahrini IShID jangarilaridan ozod qilishni boshladi. Turkiya ushbu operatsiyaning boshlanishidan Rossiyani rasman xabardor qilgan.